Sanger Corlea Botha se beste bates | SARIE
"My oë en my kurwes is beslis my beste bates," vertel Corlea. Sy hou daarvan om met kleur en grimeermetodes te eksperimenteer, veral grimering wat haar oë laat uitstaan. Corlea is geseën met lang wimpers, maar met die regte maskara kan elkeen van ons mooier wimpers hê.
Corlea en ons modedirekteur, Chris Viljoen, stem saam dat die meeste mense dink dat as jy kurwes het, jy lospassende klere of "veiliger" snitte moet dra. Dit is egter nie die geval nie – jou klere moet jou steeds mooi pas, en nie aan jou hang nie.
"Ek het die afgelope paar maande begin eksperimenteer met potloodrompe (wonderlik vir kurwes!), sowel as oorvourokke (soos die een wat ek op die SARIE-voorblad van April 2011 – sien foto bo – aangehad het – dankie Fanie!)" sê sy.
Sy waarsku dat mens die regte onderklere en bykomstighede moet dra, maar wanneer jy verstandig kies, kan jy net so mooi soos Jennifer Lopez of Kim Kardashian lyk. "Dra dit met selfvertroue," is Corlea se raad.
Elke vrou het haar uitdagings, en volgens Corlea is sy maar aan die kort kant. Daarom maak sy altyd seker dat sy hakke dra, maar gelukkig is sy "baie mal" oor skoene.
Chris sê: "Klere wat mooi drapeer, is 'n vrou se beste mode-oplossing."
Chris sê: "Gemaklik, en steek 'n duisend en een figuurfoute weg."
Chris sê: "Dis geen geheim dat 'n wighak die gemaklikste hoëhakskoen is nie, maar dié een het 'n kussinkie onder die voet wat sorg vir ekstra gemak. Dit, saam met Errol se kenmerkende flambojante styl, sal maak dat jy enige partytjie op horings kan neem."
4. Va-Va-Voom-hakke van Errol Arendz ("Ek gaan dié vir seker vir my aanskaf!")
Chris sê: "Die ding van hierdie skoene is: nie net gaan jy fantasties lyk nie, jy gaan dit ook voel!"
Skoonheidsredakteur Mariska van Rooyen sê: "Bessiepienk is een van my gunstelingklere vir lippe en boonop 'n kleur wat almal kan dra. Dit lig jou gesig en laat jou oë en tande witter lyk."
Sjoe daai rok is baie mooi.Kom dit ook uit Sarie se winkel? Jy lyk stunning Corlea.
Corlea jy lyk good good nog steeds n fan van jou, bly dit gaan sommer nou voor die wind.
Francois van my en jou dorpie Sundra
Corlea lyk pragtig. Die styl en kleur van die rok is stunning en presies wat ek ook sal dra om my figuur te komplimenteer!
Corlea, jy lyk fantasties. Ek is mal oor jou en jou stem
Corlea lyk inderdaad stunning!!! Soos sy is ek aan die kort kant, op die oomblik baie oorgewig, waaraan ek werk. My probleem:: Ek is byna 60jr jonk, het amper 2 jaar gelede my privaat lisensie vir helikopter behaal, en mens trek nie `n rok aan as jy gaan vlieg nie. Gewoonlik trek ek `n denim met `n loshangende bloes aan, en dan lyk ek maar soos `n muffin!! Selfs as ek `n mooi rok aantrek , kan ek nie hoë hak skoene dra nie, want ek het polio as kind gehad en kan net plat skoene dra. Die polio het ook gemaak dat my lyf skeeftrek, so noupassende klere is basies uit. Omdat my een been korter is as die ander een , kan ek ook nie my middel beklemtoon nie, want dan beklemtoon dit my gebrek. Ek wens iemand wil my vertel hoe ek ook mooi kan lyk!!?
Corlea is 'n inspirasie vir jong vroue met kurwes, jy is pragtig en dan nog 'n engelstem daarby!
LEES NÓG Grootste jas-fout wat baie van ons maak
Min dinge is so lekker soos om 'n splinternuwe jas of baadjie te dra en dis ook een van die duurder items in die meeste van ons se klerekas. Maar nes ons in ons haas om enige nuwe item aan te trek …